Ordinaziun davart l'organisaziun da la dretgira chantunala (ordinaziun davart la dretgira chantunala, ODC)    173.100   Ordinaziun davart l'organisaziun da la dretgira chantunala  (ordinaziun davart la dretgira chantunala, ODC)  dals 14-12-2010 (versiun dals 01-01-2017)  sa basond sin l'art. 51a al. 3 da la constituziun chantunala1) e sin l'art. 20 da la lescha  davart l'organisaziun giudiziala2),  relaschada da la dretgira chantunala ils 14 da december 2010  1. Dretgira cumplessiva  Art.  1 Incumbensas, presidi 1 La dretgira cumplessiva vegn presidiada da la presidenta u dal president. Ella: * a) ademplescha las incumbensas tenor l'artitgel 20 LOG3); b) * … c) * approvescha  il  preventiv  ed  il  quint  annual  da  la  dretgira  chantunala  per   mauns dal cussegl grond e suttametta a la cumissiun da gestiun dal cussegl  grond las dumondas per ils credits posteriurs necessaris tenor ils artitgels  20 s.  LFC4) (art. 36 al. 3 LFC);  d) deliberescha il rapport annual davart la gestiun da la dretgira chantunala per il  cussegl grond (art. 68 al. 2 e 3 LOG);  e) suttametta al cussegl grond las dumondas per stgaffir plazzas; f) approvescha  cunvegnas  davart  la  delegaziun  d'incumbensas  als  posts  da   servetsch da l'administraziun chantunala ed approvescha contracts da lunga  durada.  1) DG 110.100 2) DG 173.000 3) DG 173.000 4) DG 710.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/710.100/rm https://www.gr-lex.gr.ch/data/173.000/rm https://www.gr-lex.gr.ch/data/173.000/rm   173.100    2. Chombras  Art.  2 Geners 1 Per tractar las incumbensas che tutgan a la dretgira chantunala vegnan furmadas las   suandantas chombras: a) chombra da surveglianza da la giustia; b) I. chombra civila; c) II. chombra civila; d) chombra da scussiun e da concurs; e) I. chombra penala; f) II. chombra penala.  Art.  3 Cumposiziun 1 Mintga chombra sa cumpona da la parsura respectiva u dal parsura respectiv, da la   substituta u dal substitut sco er d'ina ulteriura derschadra u d'in ulteriur derschader. 2 Sch'igl  è  previs  in  gremi  da  tschintg  u  sch'i  vegn  ordinà  in  gremi  da  tschintg  (art. 18 al. 2  e  4  LOG1)),  nominescha  la  parsura  u  il  parsura  las  duas  ulteriuras  derschadras  u  ils  dus  ulteriurs  derschaders  che  fan  part  dal  gremi  sper  las  commembras ed ils commembers da la chombra. *  Art.  4 Liquidaziun da las fatschentas 1 Las parsuras ed ils parsuras da las chombras èn responsabels per l'instrucziun dals  cas che vegnan attribuids a lur chombra. 2 Per regla preparan ellas ed els sezs ils cas ed elavuran ina proposta per la sentenzia.   Per  garantir  che  la  chargia  da  lavur  saja  repartida  en  moda  equilibrada,  pon  l'instrucziun da singuls cas u d'entirs champs d'incumbensa sco er la preparaziun da   las decisiuns vegnir confidadas ad autras commembras u ad auters commembers da  la chombra. En quest cas surpiglian questas commembras e quests commembers –  sco derschadras u sco derschaders d'instrucziun – la funcziun da la parsura u dal   parsura. 3 Cun il scleriment da tschertas dumondas giuridicas e cun la redacziun da sbozs da  sentenzias e da referats tenor l'instrucziun da la parsura u dal parsura pon vegnir   incumbensads  er  las  actuaras  ed  ils  actuars.  La  cooperaziun  sto  vegnir  rendida  enconuschenta.  1) DG 173.000  2    https://www.gr-lex.gr.ch/data/173.000/rm    173.100   Art.  5 Chombra da surveglianza da la giustia 1 La chombra da surveglianza da la giustia è responsabla per decider davart: a) * recurs  da  surveglianza  cunter  ina  dretgira  regiunala,  cunter  in'autoritad  da   mediaziun u cunter la dretgira chantunala da mesiras repressivas sco er cunter  lur commembras e cunter lur commembers (art. 66 LOG2));  b) * tut las fatschentas da la surveglianza da la giustia che n'èn betg resalvadas  expressivamain a la dretgira cumplessiva (art. 20, art. 67 LOG) sco er tut las  fatschentas  da  l'administraziun  giudiziala  en  connex  cun  las  dretgiras  regiunalas tenor l'ordinaziun davart las dretgiras regiunalas2) ed en connex cun  las  autoritads  da  mediaziun  tenor  l'ordinaziun  davart  las  autoritads  da  mediaziun3).  Art.  6 I. chombra civila 1 La I. chombra civila tracta cas civils, per ils quals la dretgira chantunala è l'unica   instanza  chantunala,  sco  er  appellaziuns,  recurs  e  revisiuns  da  dretg  civil  dals  suandants champs giuridics: a) cudesch civil svizzer (dretg da persunas, dretg da famiglia, dretg d'ierta, dretgs    reals); b) relaschs  che  stattan  en  connex  cun  il  cudesch  civil  svizzer,  sco  la  lescha   federala da partenadi, la lescha federala davart la medischina da reproducziun,  la lescha federala davart  la protecziun da datas, la lescha federala davart  il  dretg funsil puril, la lescha federala davart l'acquist da bains immobigliars tras  persunas a l'exteriur.  Art.  7 II. chombra civila 1 La II. chombra civila tracta cas civils, per ils quals la dretgira chantunala è l'unica   instanza  chantunala,  sco  er  appellaziuns,  recurs  e  revisiuns  da  dretg  civil  dals  suandants champs giuridics: a) dretg d'obligaziuns (part generala inclusiv obligaziuns che resultan tras acts   illegals  e  tras  enritgiment  nungiustifitgà,  singulas  relaziuns  contractualas  inclusiv contracts senza num, dretg da societads, dretg da commerzi e dretg da  vaglias);  b) relaschs  che  stattan  en  connex  cun  il  dretg  d'obligaziuns,  sco  il  dretg  da  responsabladad  tenor  leschas  spezialas,  il  dretg  davart  il  contract  d'assicuranza, l'egualitad da dunna ed um, la protecziun da las consumentas e  dals consuments, la lescha federala davart la fusiun, la lescha federala davart  las bursas;  c) dretg da concurrenza privata, dretg da cartels, proprietad intellectuala; d) giurisdicziun da cumpromiss.  2) DG 173.000 2) DG 173.500 3) DG 173.600   3   https://www.gr-lex.gr.ch/data/173.600/rm https://www.gr-lex.gr.ch/data/173.500/rm https://www.gr-lex.gr.ch/data/173.000/rm   173.100    Art.  8 Chombra da scussiun e da concurs 1 La chombra da scussiun e da concurs ademplescha d'ina vart las incumbensas che  vegnan  delegadas  a  la  dretgira  chantunala  sco  autoritad  da  surveglianza  da  la   scussiun e dal concurs (art. 14 ss. LItLSC1)). * 2 Plinavant  giuditgescha  ella  ils  recurs  che  resultan  dal  dretg  da  scussiun  e  da  concurs en la procedura summarica (art. 251 CPC).  Art.  9 I. chombra penala 1 La I. chombra penala giuditgescha appellaziuns penalas tenor las disposiziuns dal  cudesch da procedura penala. 2 Ella è ultra da quai l'instanza d'appellaziun en chaussas penalas da giuvenils.  Art.  10 II. chombra penala 1 La II. chombra penala è responsabla per tractar recurs penals e decida en emprima  instanza davart ils cas ch'èn previs da la lescha. 2 Ella è ultra da quai l'instanza da recurs en chaussas penalas da giuvenils.  Art.  11 Prescripziuns cuminaivlas 1. disposiziuns da la parsura u dal parsura  1 En  il  rom  da  l'instrucziun  relascha  la  parsura  u  il  parsura  las  disposiziuns  processualdirectivas necessarias inclusiv las mesiras preventivas e las disposiziuns  davart la giurisdicziun gratuita. 2 La parsura u il parsura da la chombra respectiva ubain la derschadra u il derschader  d'instrucziun è responsabel per relaschar las disposiziuns che mainan a fin il process  tenor l'artitgel 9 alinea 2 e tenor l'artitgel 18 alinea 3 LOG2).  Art.  12 2. cunfinaziun da las cumpetenzas 1 Per attribuir ina fatschenta ad ina chombra è decisiva quella dumonda giuridica che  sto vegnir decidida en emprima lingia. 2 Sch'i  sa tracta en emprima lingia  da dispitas processualas, da fixar  ils custs, da  conceder  la  giurisdicziun  gratuita  u  d'exequir  ina sentenzia,  vegn  la  cumpetenza  decidida sin fundament da la dumonda materiala principala, sin la quala la decisiun  sa basa. 3 En il cas singul, per exempel per motivs dal connex d'ina fatschenta cun in'autra  fatschenta,  poi  vegnir  divergià  da la  repartiziun prescritta  da las  fatschentas.  En  quests cas sa cunvegnan las parsuras ed ils parsuras da las chombras respectivas. En   cas che las opiniuns divergeschan, decida la presidenta u il president da la dretgira   chantunala.  1) DG 220.000 2) DG 173.000  4    https://www.gr-lex.gr.ch/data/173.000/rm https://www.gr-lex.gr.ch/data/220.000/rm    173.100   3. Presidenta u president da la dretgira chantunala  Art.  13 Incumbensas presidialas e cumpetenzas 1 La presidenta u il president maina la dretgira chantunala e surveglia la gestiun. Ella  u el ha en spezial las suandantas incumbensas: a) liquidar tut las fatschentas administrativas e tut las fatschentas dal dretg da   persunal en collavuraziun cun la chanzlia da la dretgira, cun resalva da las  cumpetenzas da la dretgira cumplessiva;  b) preparar  las  fatschentas  ch'èn  resalvadas  a  la  dretgira  cumplessiva  tenor  l'artitgel 20 LOG1);  c) elavurar il preventiv, il quint annual ed il rapport da gestiun per mauns da la   dretgira cumplessiva e dal cussegl grond;  d) far  las  expensas en il  rom dal preventiv approvà e dal  dretg chantunal  da  finanzas;  e) contactar las cumissiuns dal cussegl grond ch'èn responsablas per la dretgira  chantunala sco er ils uffizis da l'administraziun chantunala;  f) * contactar las dretgiras regiunalas, las autoritads da mediaziun sco er ils uffizis  da  scussiun  e  da  concurs  ch'èn  suttamess  a  la  surveglianza  da  la  dretgira   chantunala;  g) rediger consultaziuns per projects da leschas e cooperar a projects giudizials  che concernan la dretgira chantunala e ses secturs da giurisdicziun;  h) controllar periodicamain la chargia da lavur che sto vegnir liquidada da las  chombras sco er da las singulas commembras e dals singuls commembers;  i) coordinar  l'engaschament  d'actuaras  e  d'actuars  en  enclegientscha  cun  las  parsuras e cun ils parsuras da las chombras.  Art.  14 Distgargia 1 La presidenta u il president vegn distgargià da las incumbensas da giurisdicziun en  la dimensiun temporala da las activitads presidialas. 2 La  vicepresidenta  u  il  vicepresident  sustegna  la  presidenta  u  il  president  en  l'adempliment da sias incumbensas e surpiglia sia substituziun. 3 Per activitads spezialas che pertutgan sia cumpetenza è la presidenta u il president  autorisà d'engaschar er las ulteriuras derschadras ed ils ulteriurs derschaders.  1) DG 173.000   5   https://www.gr-lex.gr.ch/data/173.000/rm   173.100    4. Prescripziuns da procedura  4.1. INSTRUCZIUN DALS PROCESS  Art.  15 Incumbensas 1 En  il  rom da  l'instrucziun  dals  process  han  las  derschadras  ed  ils  derschaders  instruints en spezial las suandantas incumbensas: a) dar instrucziuns a la chanzlia concernent la registraziun dals cas; b) relaschar  las  disposiziuns  processualdirectivas  necessarias  inclusiv  las   disposiziuns davart las mesiras preventivas e davart la giurisdicziun gratuita; c) sclerir  las  dumondas  dal  fatg  e  las  dumondas  giuridicas  che  sa  tschentan,   eventualmain cun il sustegn d'ina actuara u d'in actuar; d) retschertgar las cumprovas, uschenavant che quai è necessari ed admissibel; e) controllar, sch'i sa tschentan dumondas d'ina impurtanza fundamentala e sch'in   gremi da tschintg daventa perquai necessari; f) en cas cun preschientscha da las partidas: organisar la tractativa principala cun   agid da la chanzlia e manar la tractativa principala.  4.2. PROCEDURAS CUN PRESCHIENTSCHA DA LAS  PARTIDAS  Art.  16 Exposiziun da las actas 1 Suenter la preparaziun tras la parsura u tras il parsura vegnan ils cas ch'èn madirs  per la decisiun exponids almain 10 dis avant la tractativa per las cunderschadras e   per  ils  cunderschaders,  e  quai  ensemen  cun  eventualas  registraziuns  davart  scleriments preliminars giuridics. 2 Eventualas  objecziuns  cunter  l'andament  da  la  procedura  ston  vegnir  communitgadas immediatamain a la parsura u al parsura.  Art.  17 Polizia chantunala 1 Sche la persuna inculpada sto cumparair davant la dretgira chantunala en chaussas  penalas,  è  ina  polizista  chantunala  u  in  polizist  chantunal  preschent  durant  la  tractativa,  uschenavant  che  la  parsura  u  il  parsura  è  da  l'avis  che  quai  saja  necessari. *  Art.  18 Vestgadira 1 A las tractativas cun preschientscha da las partidas portan las derschadras ed ils   derschaders sco er las actuaras ed ils actuars vestgadira stgira.  6       173.100   2 Las partidas sco er las represchentantas legalas ed ils represchentants legals ston  cumparair  a  las  tractativas  en  vestgadira  correcta  che  respecta  la  dignitad  da  la   dretgira.  Art.  19 Tractativa da la sentenzia 1 La sentenzia vegn tratga suenter la preschientscha da las partidas en ina tractativa  secreta. 2 La parsura u il parsura fixescha la successiun dals votums.  Art.  20 Protocol 1 Directamain suenter la tractativa giudiziala redigia l'actuara u l'actuar il protocol.  Art.  21 Redacziun da la sentenzia 1 L'actuara u l'actuar redigia la sentenzia en moda uschè speditiva sco pussaivel. 2 La parsura u il parsura surveglia la redacziun da la sentenzia e curregia il sboz.  Art.  22 Communicaziun da la sentenzia, publicaziun 1 Suenter che la parsura u il parsura e l'actuara u l'actuar han suttascrit la sentenzia,  vegn ella communitgada tras la chanzlia da la dretgira. 2 Sin  proposta  da  l'actuara  u  da  l'actuar  decida  la  parsura  u  il  parsura  davart  in'eventuala publicaziun da la sentenzia e davart la moda da publicaziun.  4.3. PROCEDURAS SENZA PRESCHIENTSCHA DA LAS  PARTIDAS  Art.  23 Preparaziun 1 Sch'in cas è madir per la decisiun, prepara la parsura u il parsura quest cas per la  tractativa en il collegi giuditgant.  Per regla vegn redigì in sboz cumplessiv da la   sentenzia ubain vegnan almain formuladas las ponderaziuns decisivas en in referat. 2 Sche la parsura u il  parsura na surpiglia betg sez la redacziun,  bastan – en cas   simpels e per proceduras davant la derschadra singula u davant il derschader singul –  notizias en furma da chavazzins per mauns da l'actuara u da l'actuar. Sin basa da  questas notizias redigia l'actuara u l'actuar il sboz da la sentenzia.  Art.  24 Engaschament d'ina actuara u d'in actuar 1 Per sclerir singulas dumondas u per rediger  il  referat,  il sboz da la sentenzia u   singulas parts da tala po la parsura u il parsura engaschar in'actuara u in actuar.   7     173.100    Art.  25 Trair la sentenzia senza tractativa 1 Cur ch'il  sboz da la sentenzia è avant maun, vegn quel – en cas che la dretgira  chantunala è cumpetenta – laschà circular ensemen cun las actas tar las ulteriuras  commembras e tar ils ulteriurs commembers da la chombra. 2 Sche quellas e quels èn d'accord cun il sboz da la sentenzia e cun las ponderaziuns,   poi vegnir desistì d'ina cussegliaziun communabla, e cun il consentiment da tut las   derschadras e da tut ils derschaders survegn il sboz la vigur d'ina sentenzia.  Art.  26 Trair la sentenzia cun tractativa 1 Ina  tractativa  communabla  da la  sentenzia ha lieu,  sche la parsura u il  parsura  ordinescha quai dal bel cumenzament ubain sch'ina commembra u in commember da  la chombra giavischa quai. En quels cas che la dretgira cumplessiva è cumpetenta  sco collegi giuditgant tenor l'artitgel 18 alinea 2 LOG1), ha adina lieu ina tractativa  da la sentenzia. 2 A la tractativa sa participescha in'actuara u in actuar che maina il protocol.  Art.  27 Redacziun finala 1 Cur che la sentenzia è tratga, fa l'actuara u l'actuar la redacziun finala e suttametta   la sentenzia a la parsura u al parsura per laschar controllar quella. 2 Per communicaziuns e per publicaziuns vala l'artitgel 22 da questa ordinaziun.  5. Actuariat  Art.  28 Incumbensas 1 Las actuaras ed ils actuars han en spezial las suandantas incumbensas: a) protocollar las tractativas giudizialas e rediger las decisiuns; b) cooperar tar l'instrucziun dals process, sclerir dumondas giuridicas e rediger   parzialmain ils sbozs da sentenzias ed ils referats; c) avair quità da la biblioteca da la dretgira; d) * … e) surpigliar ulteriuras incumbensas che vegnan attribuidas dal presidi.  Art.  29 Actuaras ed actuars ad hoc 1 La presidenta u il president sco er las parsuras ed ils parsuras da las chombras pon  engaschar actuaras ed actuars ad hoc, sche quai para dad esser necessari per liquidar  la chargia da lavur.  1) DG 173.000  8    https://www.gr-lex.gr.ch/data/173.000/rm    173.100   Art.  30 Substitutas e substituts 1 La dretgira chantunala dat per regla la pussaivladad a duas giuristas respectivamain  a dus giurists d'absolver in praticum d'in mez onn per acquistar la patenta d'advocata  u d'advocat. 2 En enclegientscha  cun l'uffizi  chantunal  da persunal  fixescha  la  presidenta  u il   president la salarisaziun e las cundiziuns d'engaschament.  Art.  31 Salarisaziun da las actuaras e dals actuars 1 Las actuaras ed ils actuars en plazza fixa vegnan classifitgads en la classa da salari   24 tenor il dretg chantunal da persunal1). 2 Al cumenzament da la relaziun da lavur fixescha la dretgira cumplessiva il salari  inizial tenor las disposiziuns dal dretg chantunal da persunal. 3 Sin basa d'in giudicament da las collavuraturas e dals collavuraturs tenor il dretg   chantunal  da  persunal  decida  la  presidenta  u  il  president  mintga  onn  davart  l'augment  dal  salari  sco  er  davart  supplements  da  funcziun,  davart  premias  da  prestaziun e davart premias spontanas.  Art.  32 Salarisaziun da las actuaras e dals actuars ad hoc 1 L'indemnisaziun da las actuaras e dals actuars ad hoc na dastga betg surpassar las  suandantas tariffas: a) en cas d'ina indemnisaziun tenor il dumber da paginas:  1. cun patenta d'advocata u d'advocat: 80 francs per pagina; 2. senza patenta d'advocata u d'advocat: 70 francs per pagina;  b) en  cas  d'ina  indemnisaziun  tenor  il  dumber  d'uras  (mo  per  actuaras  e  per  actuars cun experientscha e cun patenta d'advocata u d'advocat): 110 francs  per ura.  2 La dretgira chantunala adatta periodicamain questas tariffas a la chareschia. 3 Cun actuaras e cun actuars che vegnan engaschads repetidamain ad hoc ston vegnir   fatgs contracts corrects areguard il dretg d'assicuranza sociala.  5a. Persuna responsabla per la IT da las dretgiras chantunalas *  Art.  32a * Incumbensa, posiziun 1 En  collavuraziun  cun  l'uffizi  chantunal  d'informatica  garantescha  la  persuna  responsabla per la tecnologia  d'infurmaziun (IT)  da las dretgiras  chantunalas che  l'informatica funcziunia tar tut las autoritads giudizialas chantunalas. 2 La  persuna  responsabla  per  la  IT  appartegna  administrativamain  a  la  dretgira  chantunala e suttastat a la presidenta u al president da la dretgira chantunala.  1) art. 18 LP (DG 170.400), art. 12 ss. OP (DG 170.410)   9   https://www.gr-lex.gr.ch/data/170.410/rm https://www.gr-lex.gr.ch/data/170.400/rm   173.100    Art.  32b * Salarisaziun 1 La persuna responsabla per la IT vegn classifitgada en la classa da funcziun 18  tenor il dretg chantunal da persunal1). 2 Per fixar il salari al cumenzament da la relaziun da lavur e per determinar pli tard   l'augment dal salari vala l'artitgel 31 alineas 2 e 3 da questa ordinaziun confurm al  senn.  6. Chanzlia da la dretgira  Art.  33 Incumbensas 1 La chanzlia da la dretgira ha en spezial las suandantas incumbensas: a) registrar tut ils cas che entran ed instruir ils process tenor las ordinaziuns da    las parsuras e dals parsuras; b) communitgar e quintar giu las decisiuns; bbis) * manar la contabilitad; c) liquidar la correspundenza ed il traffic da telefon; d) archivar las actas processualas; e) liquidar ulteriuras lavurs administrativas en connex cun il manaschi giudizial e   cun  ils  fatgs  dal  persunal  tenor  las  instrucziuns  da  la  presidenta  u  dal  president.  Art.  34 Direcziun 1 La chanzlia da la dretgira vegn manada da la scheffa u dal schef da la chanzlia. Ella   u el è responsabel per in'organisaziun effizienta da la chanzlia sco er per la direcziun  dal persunal da chanzlia e procura che las lavurs che resultan vegnian liquidadas en  moda speditiva.  Art.  35 Surveglianza 1 La chanzlia da la dretgira vegn survegliada da la presidenta u dal president.  Art.  36 Salarisaziun 1 La scheffa u il schef da la chanzlia vegn classifitgà en la classa da funcziun 17   tenor la lescha chantunala dal persunal2).  Per l'ulteriur persunal da chanzlia senza  incumbensas spezialas stattan a disposiziun las classas da funcziun 11 fin 13. * 1bis Sche la substituta u il substitut da la scheffa u dal schef da la chanzlia surpiglia  tut las funcziuns da substituziun, po ella u el vegnir classifitgà maximalmain en la  classa da funcziun 15. *  1) art. 18 LP (DG 170.400), art. 12 ss. OP (DG 170.410) 2) DG 170.400  10    https://www.gr-lex.gr.ch/data/170.400/rm https://www.gr-lex.gr.ch/data/170.410/rm https://www.gr-lex.gr.ch/data/170.400/rm    173.100   1ter Sche  la  persuna  spezialisada  cumpetenta  per  la  contabilitad  surpiglia  tut  las  funcziuns tenor ils artitgels 38 ss. da questa ordinaziun, po ella vegnir classifitgada  en la classa da funcziun 15. * 2 Per fixar il salari al cumenzament da la relaziun da lavur e per determinar pli tard   l'augment dal salari vala l'artitgel 31 alineas 2 e 3 da questa ordinaziun.  7. Posts da servetsch da l'administraziun chantunala  Art.  37 Excorporaziun d'activitads spezialas 1 En enclegientscha cun la scheffa u cun il schef dal departament cumpetent po la  dretgira  chantunala  incumbensar  tscherts  posts  da  servetsch  da  l'administraziun  chantunala cun activitads che na tutgan betg a ses sectur central, sco: * a) l'incasso da las taxas da dretgira tras l'administraziun da finanzas; b) la consultaziun da l'uffizi da persunal per dumondas dal dretg da persunal e   per ils fatgs da salari; c) * la gestiun da l'infrastructura d'informatica sco er da las applicaziuns spezialas    tras l'uffizi d'informatica; d) il quità da las localitads da dretgira (mantegniment, nettegiament) tras l'uffizi    da construcziun auta. 2 Ensemen cun ils posts da servetsch regla la dretgira chantunala l'indemnisaziun da  lur custs.  8. Contabilitad  Art.  38 Preventiv e quint annual 1 Ensemen  cun  la  persuna  spezialisada  cumpetenta  per  la  contabilitad  e  cun  l'administraziun da finanzas elavura la presidenta u il  president il preventiv ed il   quint annual per mauns da la dretgira cumplessiva e dal cussegl grond. *  Art.  39 Surveglianza dals credits 1 Ensemen cun la persuna spezialisada cumpetenta per la contabilitad surveglia la  presidenta u il president ils credits tenor il preventiv, ed en cas da basegn prepara  ella u el a temp las dumondas per ils credits posteriurs necessaris. *  Art.  40 Regulaziun da las suttascripziuns 1 Tut  ils  mussaments  d'expensas  ston  vegnir  suttascrits  d'ina  derschadra  u  d'in   derschader ensemen cun ina collavuratura u cun in collavuratur da la chanzlia. 2 Per secturs spezials po la presidenta u il president er surdar ad in'actuara u ad in  actuar  l'autorisaziun  da  suttascriver  ensemen  cun  ina  collavuratura  u  cun  in  collavuratur da la chanzlia.   11     173.100    Art.  40a * Contabilitad da las dretgiras regiunalas 1 La  persuna  spezialisada  cumpetenta  per  la  contabilitad  cusseglia  las  dretgiras   regiunalas  en  connex  cun  la  contabilitad,  prepara  las  directivas  necessarias  e  controllescha las inoltraziuns da las dretgiras regiunalas en connex cun il preventiv   ed il quint annual. 2 Ella prepara las constataziuns e las propostas per mauns da la presidenta u dal   president e per l'approvaziun tras la chombra da surveglianza da la giustia.  Art.  40b * Amortisaziuns administrativas da pretensiuns betg incassablas 1 L'administraziun da finanzas è  cumpetenta  per amortisaziuns  administrativas  da  pretensiuns da la dretgira chantunala che n'èn betg incassablas. En cas da summas da  passa 10 000 francs pro cas dovra quai il consentiment da la dretgira chantunala.  9. Publicitad  Art.  41 Tractativas giudizialas, orientaziun a las medias 1 Davart tractativas giudizialas publicas orientescha la dretgira chantunala sin sias  paginas d'internet1). * 2 A collavuraturas  ed a  collavuraturs  da las  medias  ch'èn  accreditads pon vegnir   surdads documents spezials en chaussas penalas; plinavant pon ellas ed els vegnir  admess  a  la  communicaziun  da  sentenzias  che  n'èn  en  general  betg  accessiblas  publicamain. 3 En cas spezials po la dretgira chantunala far in'orientaziun a las medias.  Art.  42 Publicaziun da la giurisdicziun 1 La dretgira chantunala publitgescha decisiuns impurtantas en furma anonimisada  en l'internet. 2 Mintga onn vegnan las decisiuns las pli impurtantas publitgadas en furma stampada  en la «Pratica da la dretgira chantunala» (PDC).  10. Disposiziun finala  Art.  43 Entrada en vigur, aboliziun dal dretg vertent 1 Questa ordinaziun entra en vigur il 1. da schaner 2011. 2 Per  quest  termin  vegn  abolida  l'ordinaziun  davart  l'organisaziun  da  la  dretgira  chantunala (ODC) dals 16 da december 2008.  1) portal da las dretgiras www.justiz-gr.ch  12    https://www.justiz-gr.ch/    173.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 14-12-2010 01-01-2011 relasch emprima versiun - 01-12-2016 01-01-2017 Art. 1 al. 1 midada 2016-034 01-12-2016 01-01-2017 Art. 1 al. 1, b) aboliziun 2016-034 01-12-2016 01-01-2017 Art. 1 al. 1, c) midada 2016-034 01-12-2016 01-01-2017 Art. 3 al. 2 integraziun 2016-034 01-12-2016 01-01-2017 Art. 5 al. 1, a) midada 2016-034 01-12-2016 01-01-2017 Art. 5 al. 1, b) midada 2016-034 01-12-2016 01-01-2017 Art. 8 al. 1 midada 2016-034 01-12-2016 01-01-2017 Art. 13 al. 1, f) midada 2016-034 01-12-2016 01-01-2017 Art. 17 al. 1 midada 2016-034 01-12-2016 01-01-2017 Art. 28 al. 1, d) aboliziun 2016-034 01-12-2016 01-01-2017 Titel 5a. integraziun 2016-034 01-12-2016 01-01-2017 Art. 32a integraziun 2016-034 01-12-2016 01-01-2017 Art. 32b integraziun 2016-034 01-12-2016 01-01-2017 Art. 33 al. 1, bbis) integraziun 2016-034 01-12-2016 01-01-2017 Art. 36 al. 1 midada 2016-034 01-12-2016 01-01-2017 Art. 36 al. 1bis integraziun 2016-034 01-12-2016 01-01-2017 Art. 36 al. 1ter integraziun 2016-034 01-12-2016 01-01-2017 Art. 37 al. 1 midada 2016-034 01-12-2016 01-01-2017 Art. 37 al. 1, c) midada 2016-034 01-12-2016 01-01-2017 Art. 38 al. 1 midada 2016-034 01-12-2016 01-01-2017 Art. 39 al. 1 midada 2016-034 01-12-2016 01-01-2017 Art. 40a integraziun 2016-034 01-12-2016 01-01-2017 Art. 40b integraziun 2016-034 01-12-2016 01-01-2017 Art. 41 al. 1 midada 2016-034   13     173.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 14-12-2010 01-01-2011 emprima versiun - Art. 1 al. 1 01-12-2016 01-01-2017 midada 2016-034 Art. 1 al. 1, b) 01-12-2016 01-01-2017 aboliziun 2016-034 Art. 1 al. 1, c) 01-12-2016 01-01-2017 midada 2016-034 Art. 3 al. 2 01-12-2016 01-01-2017 integraziun 2016-034 Art. 5 al. 1, a) 01-12-2016 01-01-2017 midada 2016-034 Art. 5 al. 1, b) 01-12-2016 01-01-2017 midada 2016-034 Art. 8 al. 1 01-12-2016 01-01-2017 midada 2016-034 Art. 13 al. 1, f) 01-12-2016 01-01-2017 midada 2016-034 Art. 17 al. 1 01-12-2016 01-01-2017 midada 2016-034 Art. 28 al. 1, d) 01-12-2016 01-01-2017 aboliziun 2016-034 Titel 5a. 01-12-2016 01-01-2017 integraziun 2016-034 Art. 32a 01-12-2016 01-01-2017 integraziun 2016-034 Art. 32b 01-12-2016 01-01-2017 integraziun 2016-034 Art. 33 al. 1, bbis) 01-12-2016 01-01-2017 integraziun 2016-034 Art. 36 al. 1 01-12-2016 01-01-2017 midada 2016-034 Art. 36 al. 1bis 01-12-2016 01-01-2017 integraziun 2016-034 Art. 36 al. 1ter 01-12-2016 01-01-2017 integraziun 2016-034 Art. 37 al. 1 01-12-2016 01-01-2017 midada 2016-034 Art. 37 al. 1, c) 01-12-2016 01-01-2017 midada 2016-034 Art. 38 al. 1 01-12-2016 01-01-2017 midada 2016-034 Art. 39 al. 1 01-12-2016 01-01-2017 midada 2016-034 Art. 40a 01-12-2016 01-01-2017 integraziun 2016-034 Art. 40b 01-12-2016 01-01-2017 integraziun 2016-034 Art. 41 al. 1 01-12-2016 01-01-2017 midada 2016-034  14     	1. Dretgira cumplessiva 	Art. 1 Incumbensas, presidi  	2. Chombras 	Art. 2 Geners 	Art. 3 Cumposiziun 	Art. 4 Liquidaziun da las fatschentas 	Art. 5 Chombra da surveglianza da la giustia 	Art. 6 I. chombra civila 	Art. 7 II. chombra civila 	Art. 8 Chombra da scussiun e da concurs 	Art. 9 I. chombra penala 	Art. 10 II. chombra penala 	Art. 11 Prescripziuns cuminaivlas 1. disposiziuns da la parsura u dal parsura 	Art. 12 2. cunfinaziun da las cumpetenzas  	3. Presidenta u president da la dretgira chantunala 	Art. 13 Incumbensas presidialas e cumpetenzas 	Art. 14 Distgargia  	4. Prescripziuns da procedura 	4.1. Instrucziun dals process 	Art. 15 Incumbensas  	4.2. Proceduras cun preschientscha da las partidas 	Art. 16 Exposiziun da las actas 	Art. 17 Polizia chantunala 	Art. 18 Vestgadira 	Art. 19 Tractativa da la sentenzia 	Art. 20 Protocol 	Art. 21 Redacziun da la sentenzia 	Art. 22 Communicaziun da la sentenzia, publicaziun  	4.3. Proceduras senza preschientscha da las partidas 	Art. 23 Preparaziun 	Art. 24 Engaschament d'ina actuara u d'in actuar 	Art. 25 Trair la sentenzia senza tractativa 	Art. 26 Trair la sentenzia cun tractativa 	Art. 27 Redacziun finala   	5. Actuariat 	Art. 28 Incumbensas 	Art. 29 Actuaras ed actuars ad hoc 	Art. 30 Substitutas e substituts 	Art. 31 Salarisaziun da las actuaras e dals actuars 	Art. 32 Salarisaziun da las actuaras e dals actuars ad hoc  	5a. Persuna responsabla per la IT da las dretgiras chantunalas * 	Art. 32a * Incumbensa, posiziun 	Art. 32b * Salarisaziun  	6. Chanzlia da la dretgira 	Art. 33 Incumbensas 	Art. 34 Direcziun 	Art. 35 Surveglianza 	Art. 36 Salarisaziun  	7. Posts da servetsch da l'administraziun chantunala 	Art. 37 Excorporaziun d'activitads spezialas  	8. Contabilitad 	Art. 38 Preventiv e quint annual 	Art. 39 Surveglianza dals credits 	Art. 40 Regulaziun da las suttascripziuns 	Art. 40a * Contabilitad da las dretgiras regiunalas 	Art. 40b * Amortisaziuns administrativas da pretensiuns betg incassablas  	9. Publicitad 	Art. 41 Tractativas giudizialas, orientaziun a las medias 	Art. 42 Publicaziun da la giurisdicziun  	10. Disposiziun finala 	Art. 43 Entrada en vigur, aboliziun dal dretg vertent   		2018-06-06T11:42:51+0200 	"7001 Chur" 	"Gesetzessammlung Kanton Graubünden"